बोलीं- मैं 35 की थी, निक 25 के, ऐज गैप की वजह से बात आगे बढ़ाना नहीं चाहती थी
Bollwood Actress Priyanka Chopra Interview - हाल ही में प्रियंका चोपड़ा ने बताया कि जब निक जोनस ने उन्हें पहली बार टेक्स्ट मैसेज किया था तब प्रियंका रिलेशनशिप में थीं। बिना अपने एक्स बॉयफ्रेंड का नाम लिए प्रियंका ने बताया कि उनके रिश्ते काफी खराब थे।
हाल ही में प्रियंका चोपड़ा ने बताया कि जब निक जोनस ने उन्हें पहली बार टेक्स्ट मैसेज किया था तब प्रियंका रिलेशनशिप में थीं। बिना अपने एक्स बॉयफ्रेंड का नाम लिए प्रियंका ने बताया कि उनके रिश्ते काफी खराब थे। इस वजह से जब निक ने उन्हें एप्रोच किया, तब प्रियंका भी चैट करने को तैयार हो गईं।
निक के साथ बात आगे नहीं बढ़ाना चाहती थी- प्रियंका 
2016 में निक जोनस ने पहली बार प्रियंका को एप्रोच किया। उन्होंने बताया कि शुरुआत में वो निक से बात करने में झिझक रही थीं। इंटरव्यू के दौरान प्रियंका बोलीं- मैं 35 साल की था और निक सिर्फ 25 साल के थे। शुरूआती बात-चीत के बाद मैं बात ज्यादा आगे नहीं बढ़ाना चाहती थी।
जब निक ने एप्रोच किया तब टॉक्सिक रिलेशनशिप में थी- प्रियंका 
आर्मचेयर एक्सपर्ट को दिए इंटरव्यू में प्रियंका ने डैक्स शेफर्ड को बताया कि निक ने उन्हें ट्विटर पर मैसेज किया था। उस समय मैं किसी के साथ रिलेशनशिप में थी जो काफी टॉक्सिक और कॉम्पलिकेटेड था। निक और मेरे कॉमन फ्रेंड्स थे जो नहीं चाहते थे कि उस रिलेशनशिप में रहूं। हमारे दोस्त चाहते थे कि मैं और निक मिलें, लेकिन ऐसा कभी हुआ नहीं।
पहली बार मिलने के दो महीने बाद कर ली सगाई 
निक ने प्रियंका को ट्विटर पर टेक्स्ट मैसेज किया था और फिर दोनों ने नंबर्स एक्सचेंज किए। पहली बार निक और प्रियंका 2017 में मेट गाला में मिले और मई 2018 में उन्होंने डेट करना शुरू किया। उन्होंने दो महीने बाद सगाई की और 1 दिसंबर 2018 को शादी।
निक के बारे में बात करते हुए प्रियंका ने कहा कि मैंने निक को सिर्फ दो महीने डेट किया और सगाई कर ली, अक्सर लोग ऐसा नहीं करते।
भाई के कहने पर निक ने DM किया, मैंने नंबर ने दिया- प्रियंका 
निक के भाई केविन जोनस को क्वांटिको बहुत पसंद आई थी। मुझे इस बात की बेहद खुशी है कि केविन ने मेरी तरफ इशारा करते हए निक से कहा की उन्हें मुझे कॉल करना चाहिए।
निक को कुछ लोग मुझसे बात करने, मुझे कॉल करने के लिए कहते थे।
आखिरकार उन्होंने मुझे मैसेज किया। जब उनका मैसेज आया तो मैंने उनसे कहा कि आप सीधे मुझे टेक्स्ट कर सकते हैं। ये मैसेज तो मेरी सोशल मीडिया टीम के पास जाएंगे, आप मुझे मेरे नंबर पर टेक्स्ट करिए।
निक ने पूछा- आप मुझे अपना नंबर देंगी ? और मैंने दे दिया, प्रियंका बोलीं। लेकिन, मैंने ऐसा किया ये मैं उस समय खुलकर नहीं बताना चाहती थी कि क्योंकि मैं एक रिलेशनशिप में थी।
2017 मेट गाला में पहली बार मिले निक-प्रियंका 
प्रियंका ने बताया कि वो और निक करीब एक साल तक टेक्स्ट पर बात करते रहे और पहली बार मेट गाला इवेंट में मिले। उस समय हम सिंगल थे लेकिन, हम एक कपल की तरह राल्फ लौरेन के डिजाईन किए हुए कपड़ों में इवेंट में गए। प्रियंका ने ये भी बताया कि कैसे निक ने उनकी ड्रेस को संभालने में उनकी मदद की थी।
निक से शादी करने के बारे में कभी नहीं सोचा था- प्रियंका 
प्रियंका ने अपने पिछले रिलेशनशिप के बारे में बात करते हुए बताया कि हां, मैं 5-6 सालों से लगातार सीरियस रिलेशनशिप में रही हूं। जब निक ने मुझे टेक्स्ट किया और हमनें बात करनी शुरू की तब मैंने अपने एक्स के साथ रिलेशनशिप खत्म किया।
उस समय मैंने शादी के बारे में बिल्कुल भी नहीं सोचा था। मैं शादी भी नहीं करना चाहती थी।
मैं 35 की थी और सेटल होना चाहती थी- प्रियंका 
उस समय में 35 साल की थी और निक 25। कुछ समय के लिए तो मैंने अपने रिलेशनशिप पर ब्रेक भी लगा दिया था और निक से बात करना बंद कर दिया था। मैंने बुक को उसके कवर से जज कर लिया था। प्रियंका ने बताया कि उन्होंने ऐसा इसलिए किया था क्योंकि वो सेटल होना चाहती थी।
उन्होंने कहा- मैंने काफी मस्ती की है और तब मैं सेटल होने के बारे में सोच रही थी। मुझे लगा निक और मेरा रिलेशनशिप ज्यादा लंबा नहीं चलेगा। मैंने ये नहीं सोचा था कि मेरे होने वाले पति निक ही हैं। निक काफी समझदार हैं, उनका मन 25 साल के शरीर में है, बस इतनी-सी बात है।